CELEX: 62008CA0137
Language: da
Date: 2010-11-09 00:00:00
Title: Sag C-137/08: Domstolens dom (Store Afdeling) af 9. november 2010 — VB Pénzügyi Lízing Zrt. mod Ferenc Schneider (anmodning om præjudiciel afgørelse fra Budapesti II. és III. Kerületi Bíróság (Republikken Ungarn)) (Direktiv 93/13/EØF — urimelige kontraktvilkår i forbrugeraftaler — bedømmelseskriterier — den nationale dommers undersøgelse ex officio af en værnetingsklausuls urimelige karakter — artikel 23 i statutten for Domstolen)

15.1.2011   
            
            
               DA
            
            
               Den Europæiske Unions Tidende
            
            
               C 13/2
            
         Domstolens dom (Store Afdeling) af 9. november 2010 — VB Pénzügyi Lízing Zrt. mod Ferenc Schneider (anmodning om præjudiciel afgørelse fra Budapesti II. és III. Kerületi Bíróság (Republikken Ungarn))
   (Sag C-137/08) (1)
   
   (Direktiv 93/13/EØF - urimelige kontraktvilkår i forbrugeraftaler - bedømmelseskriterier - den nationale dommers undersøgelse ex officio af en værnetingsklausuls urimelige karakter - artikel 23 i statutten for Domstolen)
   2011/C 13/02
   Processprog: ungarsk
   
      Den forelæggende ret
   
   Budapesti II. és III. Kerületi Bíróság
   
      Parter i hovedsagen
   
   
      Sagsøger: VB Pénzügyi Lízing Zrt.
   
      Sagsøgt: Ferenc Schneider
   
      Sagens genstand
   
   Anmodning om præjudiciel afgørelse — Budapesti II. és III. Kerületi Bíróság — fortolkning af artikel 23, stk. 1, i protokollen vedrørende statutten for Domstolen og Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29) — værnetingsklausul, hvorefter værnetinget er nærmere den erhvervsdrivendes hjemsted end forbrugerens bopæl — den nationale dommers beføjelse til ex officio at prøve, hvorvidt en værnetingsklausul er urimelig, i forbindelse med kontrollen af sin egen kompetence — kriterier for bedømmelsen af, hvorvidt klausulen er urimelig
   
      Konklusion
   
   
               1)
            
            
               Artikel 23, stk. 1, i statutten for Den Europæiske Unions Domstol er ikke til hinder for en national bestemmelse, hvorefter den dommer, som indleder en præjudiciel forelæggelsesprocedure, samtidigt ex officio underretter justitsministeriet i den pågældende medlemsstat herom.
            
         
               2)
            
            
               Artikel 267 TEUF skal fortolkes således, at Den Europæiske Unions Domstols kompetence omfatter fortolkning af begrebet »urimeligt kontraktvilkår« i artikel 3, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler og i direktivets bilag samt af de kriterier, som den nationale retsinstans kan eller skal anvende ved undersøgelsen af et kontraktvilkår i lyset af direktivets bestemmelser, idet det tilkommer den pågældende retsinstans under hensyn til disse kriterier at træffe afgørelse om et særligt kontraktvilkårs konkrete kvalifikation i lyset af de faktiske omstændigheder i det konkrete tilfælde.
            
         
               3)
            
            
               Den nationale retsinstans skal ex officio indlede en undersøgelse med henblik på at konstatere, om en værnetingsklausul om stedlig enekompetence i den kontrakt, som er genstand for den sag, der er indbragt for den, og som er indgået mellem en erhvervsdrivende og en forbruger, falder inden for direktivets anvendelsesområde, og i bekræftende fald ex officio undersøge, om klausulen eventuelt er urimelig.
            
         
      (1)  EUT C 183 af 19.7.2008.